“Ek doop jou in die naam van die Vader, die Seun en die Heilige Gees…..” Amper 50 jaar gelede is ek gedoop in die historiese Strooidakkerk in die Paarl – ‘n kerk met ‘n ryk geskiedenis. Ek was nuuskierig en wou die plek waar ek gedoop is besoek.
Hierdie is die oudste kerkgebou van die Nederduitse Gereformeerde Kerk in Suid-Afrika wat nog in gebruik is.
Die preekstoel het ‘n deur aan die agterkant; hierdie deur is ook die stut vir die dak van die preekstoel.
Die balkonne binne die kerk is later jare bygevoeg en die boonste deel van die kerk se vensters lyk nou soos halwe wawiele wat op die balkonne oopmaak.
Hiermee ook ‘n groot dankie aan die koster van die kerk, George Keller, vir sy vriendelike ontvangs en die spontane deel van nie net kerkinligting en -geskiedenis nie, maar ook sy persoonlike getuienis. Ek wens jou alle seen toe vir die spesiale taak wat jy verrig, George!